कहा- शो होस्ट करती थी, जिस दिन मां बनी, प्रोड्यूसर ने शो से निकाल दिया
Smriti Irani Speaks About Kuch Dil Se Show - हाल ही में एक इंटरव्यू में स्मृति ईरानी ने बताया कि मां बनने के बाद उन्हें टीवी शो से निकाल दिया गया था। स्मृति ईरानी गौतम अधिकारी के शो ‘कुछ दिल से’ को होस्ट करती थीं।
हाल ही में एक इंटरव्यू में स्मृति ईरानी ने बताया कि मां बनने के बाद उन्हें टीवी शो से निकाल दिया गया था। स्मृति ईरानी गौतम अधिकारी के शो ‘कुछ दिल से’ को होस्ट करती थीं।
डिलीवरी से एक दिन पहले तक काम किया- स्मृति 
द स्लो इंटरव्यू के दौरान नीलेश मिश्र से बात करते हुए स्मृति ने बताया कि उन्होंने अपनी प्रेग्नेंसी के दौरान डिलीवरी होने से एक दिन पहले तक काम किया।
जिस दिन उनकी डिलीवरी हुई उस दिन उन्हें अचनक शो से निकाल दिया गया। उन्होंने मेकर्स को ये वॉर्निंग भी दी गई थी कि उनके जाने के बाद शो नहीं चलेगा।
काम में नई थी, डिलीवरी के बाद छुट्टी लेने का प्लान था- स्मृति 
स्मृति ने बताया कि मैंने अपनी प्रेग्नेंसी के आखिरी दिन तक गौतम अधिकारी के शो की शूटिंग की। मैं शो होस्ट किया करती थी और उस समय हम बैंक एपिसोड्स शूट कर रहे थे। जब मेरा बेटा हुआ तब मैं 24-25 साल की थी।
मेरे पास ज्यादा पैसे नहीं थे और मैं काम में भी नई थी। मैंने डिलीवरी से एक दिन पहले तक काम किया क्योंकि मैं डिलीवरी के बाद छुट्टी लेना चाहती थी। यकीन मानिए, आखिरी महीने के आखिरी दिन तक काम किया।
मैं सारे एपिसोड्स खुद लिखती थी- स्मृति 
अगले दिन मुझे बताया गया कि मुझे शो से निकाल दिया गया है। आई वॉस फायर्ड! मीता वशिष्ट मेरी जगह काम करने आ रही थीं। मैंने प्रोड्यूसर से कहा कि मेरे बिना ये शो नहीं चलेगा क्योंकि सारे एपिसोड्स मैं खुद लिखती थी।
ये शो उस समय नंबर वन इसलिए ही था क्योंकि मैं इसे लिखा करती थी। मैंने उनसे कहा भी कि आपको नई एंकर मिल जाएगी लेकिन नया स्क्रिप्ट राइटर नहीं।
स्मृति ने आगे बताया- मेरे जाने के बाद शो जल्द ही बंद हो गया। लोग कहते हैं मेरी काली जुबां हैं लेकिन मुझे पता था कि मैं क्या कर रही हूं उस शो में।
2001 में मां बनी थी स्मृति 
एक्टर के तौर पर स्मृति ईरानी ने ‘क्यूंकि सास भी कभी बहू थी..’, ‘रामायण’, ‘तीन बहुरानियां’, ‘कविता’ जैसे कई टीवी सीरियल्स में काम किया है। स्मृति ने 2001 में पारसी बिजनेसमैन जुबिन ईरानी से शादी की। इसी साल उन्होंने अपने पहले बेटे जोहर को जन्म दिया था। 2003 में उन्होंने बेटी जोइश को जन्म दिया।